**JELGAVAS VALSTSPILSĒTAS PAŠVALDĪBAS 2025 GADA 30. OKTOBRA**

**SAISTOŠO NOTEIKUMU NR. 25-**\_\_ **“GROZĪJUMS JELGAVAS VALSTSPILSĒTAS PAŠVALDĪBAS 2021. GADA 23. SEPTEMBRA SAISTOŠAJOS NOTEIKUMOS NR.21-19 “MAZNODROŠINĀTAS MĀJSAIMNIECĪBAS IENĀKUMU SLIEKSNIS UN SOCIĀLĀS PALĪDZĪBAS PABALSTI JELGAVAS VALSTSPILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | * 1. Saistošo noteikumu “Grozījums Jelgavas valstspilsētas pašvaldības 2021. gada 23. septembra saistošajos noteikumos Nr. 21-19 “Maznodrošinātas mājsaimniecības ienākumu slieksnis un sociālās palīdzības pabalsti Jelgavas valstspilsētas pašvaldībā”” (turpmāk – saistošo noteikumu projekts) izstrādāts ar mērķi pagarināt pabalsta sabiedriskā transporta pakalpojuma izmantošanai darbības termiņu par vienu gadu.
	2. Pabalsts sabiedriskā transporta pakalpojuma izmantošanai tiek paredzēts personai darbspējīgā vecumā, kurai ir noteikts trūcīgas vai maznodrošinātas mājsaimniecības statuss, ar mērķi uzlabot mājsaimniecības sociālo funkcionēšanu un mobilitāti Jelgavas valstspilsētas vidē. No 01.01.2025. līdz 30.09.2025. pabalstu sabiedriskā transporta pakalpojuma izmantošanai (maksimālais braucienu skaits mēnesī - 20 bezmaksas braucieni) saņēma 190 personas darbspējīgā vecumā, kuras atbilst trūcīgas vai maznodrošinātas mājsaimniecības statusam, par kopējo summu 6808,51 *euro.* Pabalsta sabiedriskā transporta pakalpojuma izmantošanai saņēmējs 2025. gadā izmantojis vidēji 4 braucienus mēnesī.
	3. Pabalsta sabiedriskā transporta pakalpojuma izmantošanai nodrošināšanai 2026. gadā Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – JSLP) budžetā 2026.gadam ir nepieciešams paredzēt 8976,00 *euro* (220 personas x vidēji 4 braucieni mēnesī x 0,85 *euro* vienas biļetes cena x 12 mēneši kalendārajā gadā).
 |
| 1. Fiskālā ietekme uz pašvaldības budžetu
 | 2.1.Saistošo noteikumu īstenošanas fiskālās ietekmes prognoze uz pašvaldības budžetu:2.1.1. nav ietekmes uz ieņēmumu daļu; 2.1.2. ir ietekme uz izdevumu daļu, jo pagarināts pabalsta sabiedriskā transporta pakalpojuma izmantošanai darbības termiņš par 12 mēnešiem no 01.01.2026. līdz 31.12.2026. Prognozēts, ka 2026. gadā 220 personas darbspējīgā vecumā ar trūcīgas un maznodrošinātas mājsaimniecības statusu var pretendēt uz noteikto pabalstu un 2026.gada JSLP budžetā šim mērķim ir nepieciešami līdzekļi par kopējo summu 8976,00 *euro*.2.2. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | * 1. Sociālā ietekme – tiek veicināta trūcīgo/maznodrošināto personu darbspējīgā vecumā mobilitāte, atbalstot un nodrošinot šo personu iespēju integrēties sabiedrībā un atklātajā darba tirgū.
	2. Nav ietekmes uz vidi.
	3. Nav ietekmes uz veselību.
	4. Nav ietekmes uz uzņēmējdarbību.
	5. Nav ietekmes uz konkurenci.
 |
| 1. Ietekme uz administratīvajām procedūrām un to izmaksām
 | Neietekmē.  |
| 1. Ietekme uz pašvaldības funkcijām un cilvēkresursiem
 | Neietekmē pašvaldības funkcijas un cilvēkresursus.  |
| 1. Informācija par izpildes nodrošināšanu
 | Saistošo noteikumu izpildei nav paredzēts izveidot jaunu institūciju. Ir nepieciešams turpināt sadarbību ar SIA “Jelgavas autobusu parks” un Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” speciālistiem. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām
 | 8.1. Saistošo noteikumu projekts un tam pievienotais paskaidrojuma raksts 06.10.2025. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 19.10.2025. |

Jelgavas valstspilsētas pašvaldības domes priekšsēdētājs M.Daģis